KRITERIJI OCJENJIVANJA NA SATOVIMA MATEMATIKE

ELEMENTI VREDNOVANJA:

1. USVOJENOST ZNANJA I VJEŠTINA
2. MATEMATIČKA KOMUNIKACIJA
3. RJEŠAVANJE PROBLEMA provjeravaju se:

**USMENO**

|  |  |
| --- | --- |
| Odličan | Učenik samostalno i argumentirano rješava i najsloženije zadatke koji se javljaju u redovnom programu. Sam prepoznaje i ispravlja svoje pogreške. Brz je u radu. U govoru ispravno koristi matematičke pojmove. |
| Vrlo dobar | Učenik samostalno ili uz malu pomoć rješava zadatke koji se pojavljuju u redovnom programu. Sam prepoznaje i ispravlja svoje pogreške. Zadatke rješava normalnim, očekivanim tempom. Ispravno koristi matematičke pojmove. |
| Dobar | Učenik samostalno rješava jednostavnije zadatke. Uspješno ispravlja svoje pogreške. Rješava normalnim ili malo sporijim tempom |
| Dovoljan | Učenik sa teškoćom i sporo rješava jednostavnije zadatke,a složenije nikako. U stanju je ponoviti jednostavnije postupke, ali ne i donositi samostalne zaključke. Ne prepoznaje vlastite pogreške. Slabo sudjeluje u radu u nastavi. |
| Nedovoljan | Učenik nije u stanju riješiti zadatke niti uz pomoć učitelja. Ne zna osnovne matematičke zakonitosti i pojmove. |

**PISANO**

* Na početku nastavne godine može se provoditi inicijalno provjeravanje kako bi se utvrdila razina učeničkoga predznanja. Inicijalna se provjera ne ocjenjuje – rezultat provjere u obliku postotka upisuje se u bilješke o praćenju učenika.
* Ispiti znanja se provode nakon obrađene nastavne cjeline
* Tijekom pisane provjere učeniku nije dopuštena uporaba bilježnice, udžbenika i sl. pomagala – primijeti li to nastavnik, pisana se provjera vrednuje ocjenom nedovoljan.
* Kriterij vrjednovanja pisane provjere znanja (ispiti, kratke provjere):

|  |  |
| --- | --- |
| **postotak riješenosti** | **ocjena** |
| 0 – 44 %  | nedovoljan (1) |
| 45 – 59 %  | dovoljan (2) |
| 60 – 75 % | dobar (3) |
| 76 – 88 % | vrlo dobar (4) |
| 89 – 100 % | odličan (5 )  |

Navedena ljestvica služi učitelju kao smjernica, no ne bi smio ni previše odstupati od nje.

* Ispravak se piše u dogovoru s učiteljicom
* Ukoliko je jedna ili više pisanih provjera ocjenjena ocjenom nedovoljan, najveća zaključna ocjena može biti najviše dovoljan

**DOMAĆE ZADAĆE**

* Domaće zadaće se uglavnom provjeravaju kratkim pisanim provjerama
* Konačna ocjena se dobiva na temelju prosjeka postotaka ostvarenih u kratkim pisanim provjerama znanja
* Ocjenu iz domaće zadaće učenik može dobiti iz plakata, modela, projekta i sl. ukoliko to učitelj bude tražio